**Goodyear atzīmē dzestro ziemu, visā pasaulē uzņemot attēlu sēriju “Winter Feel Good Place”**

Izmantojiet atsauces tagu #MyWinterFeelGoodPlace, lai atzīmētu un tiešsaistē dalītos ar iedvesmojošiem ziemas galamērķiem

**Atrašanās vieta, valsts, 2015. gada 27. oktobrī —** līdz ar ziemu, kas šogad ir sākusies agrāk un sniegputenis jau pāršalcis pār daļu Eiropas, Goodyear nolēmis atzīmēt ziemas burvību sociālajos tīklos un dzīvē. Klienti ir aicināti iesniegt fotoattēlus un videoklipus, kuros redzamas viņu iecienītākās ziemas ainavas visā pasaulē, izmantojot platformu “My Winter Feel Good Place”, un tādējādi iegūt Goodyear ziemas balvu. Platforma automātiski apkopos un ievietos visus attēlus digitāli integrētajā kartē, ģeogrāfiski atainojot labo sajūtu vietas visā pasaulē.

Attēlus var iesniegt platformā, publicējot fotoattēlu vai videoklipu pakalpojumā Instagram, Facebook vai Twitter (izmantojot atsauces tagu #MyWinterFeelGoodPlace) un tādējādi piedaloties vairāku balvu izlozē, tostarp galvenās balvas izlozē — Goodyear apmaksātā ziemas ceļojumā uz izvēlēto galamērķi[[1]](#footnote-1).

Turklāt Goodyear ir arī uzsācis kampaņu Vācijā, piešķirot ziemas maģiskajam valdzinājumam realitātes sajūtu ar milzīgu caurspīdīgu sniega lodi, kurai ikviens, kas šķērso pārpildīto pilsētas laukumu, var iziet cauri un radīt unikālus labsajūtas foto mirkļus, kuros dalīties ar citiem!

Labo sajūtu vietu nozīmīgumu ir grūti pārvērtēt. Londonas Universitātes koledžas doktors Sivrikos *(Tsivrikos)*[[2]](#footnote-2) atklāj: “Kad cilvēks atrod savu labo sajūtu vietu, viņš gūst svarīgas psiholoģiskās priekšrocības, kas atstāj pozitīvu iespaidu uz garastāvokli, sajūtām un rīcību kopumā. Iekļaujoties vietā/vidē, kur jūtamies psiholoģiski droši, mēs spējam no jauna atdzīvināt ķermeni un prātu, distancējoties no stresa, kas saistīts ar darbu vai personīgo dzīvi.”

“Papildus balvām šī kampaņa vairāk nekā jebkas cits ir paredzēta labsajūtas iemūžināšanai un atspoguļo ideju, ko pauž Goodyear — miera un labsajūtas rašana, lai kurp jūs vēlētos doties, neatkarīgi no apstākļiem,” saka Alekss Bortoluci *(Alexis Bortoluzzi)*, Goodyear Dunlop EMEA klientu mārketinga direktors. “Tā kā jau tagad redzam agrīni sākušos ziemu Eiropā, mēs ar nepacietību gaidām skaistos šī gada ziemas uzburtos mirkļus attēlos.”

Par Goodyear
Goodyear ir viens no pasaulē lielākajiem riepu ražotājiem. Uzņēmumā strādā aptuveni 66 000 darbinieku, tā produkcija tiek ražota 49 rūpnīcās 22 valstīs visā pasaulē. Abi uzņēmuma inovāciju centri Akronā, Ohaio štatā, un Kolmārbergā, Luksemburgā, turpina modernizēt produktus un pakalpojumus, kas ir noteikuši nozares tehnoloģiju un veiktspējas standartus. Lai skatītu plašāku informāciju par Goodyear un tā produktiem, apmeklējiet vietni [www.goodyear.com](http://www.goodyear.com/corporate)/corporate.

1. Ceļojums uz ziemas galamērķi un atpakaļ diviem cilvēkiem, tostarp naktsmājas, ēdināšana un pārsēšanās izmaksas, kas jārealizē maksimums 12 mēnešu laikā no balvas saņemšanas brīža. Ceļojuma turp un atpakaļ diviem cilvēkiem maksimālā summa ir 6000 eiro. [↑](#footnote-ref-1)
2. Kā teicis ceļojumu psihologs doktors Sivrikos (Londonas Universitātes koledžas klientu un uzņēmumu psihologs). [↑](#footnote-ref-2)